ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
REFERAT DE APROBARE
la proiectul de hotărâre privind aprobarea proiectului

„Mobilitate urbană și infrastructuri de transport curate în municipiul Câmpulung Moldovenesc, județul Suceava”, cod SMIS 357252, a cheltuielilor legate de proiect și a indicatorilor tehnico-eonomici actualizați, în vederea finanțării în cadrul Programului Regional Nord-Est 2021-2027, Prioritatea 4 ”O regiune cu mobilitate urbană mai durabilă”, Apelul de proiecte PR/NE/2023/4/RSO2.8/1/ Mobilitate urbana MRJ+M
Prin prezenta supun atenției dvs următoarele:

Prin Hotărârea Consiliului Local nr. 138/2025 au fost aprobate documentația de avizare a lucrărilor de intervenție (DALI), indicatorii tehnico-economici, valoarea proiectului, contribuția proprie a Municipiului Câmpulung Moldovenesc și depunerea cererii de finanțare pentru obiectivul de investiții „Mobilitate urbană și infrastructuri de transport curate în municipiul Câmpulung Moldovenesc, județul Suceava”, în cadrul Programului Regional Nord-Est 2021–2027.

Ulterior, prin Hotărârea Consiliului Local nr. 98 din 25.06.2026 au fost actualizați indicatorii tehnico-economici și bugetul proiectului, ca urmare a solicitărilor formulate de Autoritatea de Management pentru Programul Regional Nord-Est 2021–2027 în etapa de contractare.

În continuarea procesului de verificare a documentației, Autoritatea de Management a transmis o nouă solicitare de clarificări, prin care a solicitat revizuirea încadrării unor categorii de cheltuieli în categoria cheltuielilor neeligibile și actualizarea documentației tehnico-economice și financiare.

Ca urmare, au fost actualizate devizul general, structura cheltuielilor eligibile și neeligibile, precum și contribuția Municipiului Câmpulung Moldovenesc la finanțarea proiectului, fără modificarea obiectivelor investiției, a soluției tehnice aprobate sau a indicatorilor tehnico-economici de natură fizică.

În urma acestor actualizări, valorile proiectului sunt următoarele:

· Valoarea totală a proiectului: 24.955.596,66 lei, TVA inclus 

· Valoarea totală eligibilă: 23.018.821,47 lei, TVA inclus
· Valoarea totală neeligibilă: 1.936.775,19 lei, TVA inclus
· Asistența financiară nerambursabilă: 22.558.445,04 lei, TVA inclus
· Contribuția proprie totală a Municipiului: 2.397.151,62 lei, din care: 

· 460.376,43 lei, inclusiv TVA – contribuția la cheltuielile eligibile (2%); 

· 1.936.775,19 lei, inclusive TVA – contribuția la cheltuielile neeligibile.

Având în vedere că aprobarea indicatorilor tehnico-economici actualizați, a bugetului proiectului și a contribuției proprii reprezintă o condiție necesară pentru continuarea procedurii de contractare a finanțării, supun spre analiză și aprobare Consiliului Local proiectul de hotărâre în forma prezentată.

